**All market media d.o.o., Dragutina Domjanića 1, Zagreb, OIB: 92923187236, objavljuje Pravila sudjelovanja u Nagradnoj Igri ‘Four years in your ears'**

**Članak 1.**

Priređivač Nagradne igre je All market media d.o.o., Dragutina Domjanića 1, Zagreb, OIB: 92923187236 (dalje u tekstu: Priređivač), a ista će se odvijati u programu radija Enter Zagreb za potrebe Sponzora Shoebox Adria d.o.o. (u daljnjem tekstu Sponzor).

**Članak 2.**

Ovim Pravilima (dalje u tekstu: Pravila), Priređivač definira pravila sudjelovanja u Nagradnoj Igri „Four years in your ears“ (u daljnjem tekstu: Igra)

**Članak 3.**

Svrha Igre je ostvarivanje promidžbenih učinaka za Sponzora i radio Enter Zagreb.

**Članak 4.**

Igra se realizira u periodu od ponedjeljka, 05. ožujka 2018. godine do petka, 16. ožujka 2018. godine. Igra se provodi svakog radnog dana unutar navedenog perioda. Nagradna igra se ne provodi subotom i nedjeljom. Mystery faza započinje u ponedjeljak 26. veljače 2018. godine i traje do srijede 28. veljače 2018. godine, nakon čega kreće predpromocija, odnosno najava detalja igre, koja traje do početka Igre, a postpromocija počinje nakon završetka Igre i traje do nedjelje 18. ožujka 2018. godine.

**Članak 5.**

Ovim Pravilima se osigurava ravnopravnost svih sudionika i jednaka mogućnost za dobitak nakon ispunjavanja uvjeta propisanih ovim Pravilima.

**Članak 6.**

Pravo sudjelovanja u Igri imaju svi punoljetni državljani Republike Hrvatske, a nemaju djelatnici All market medie d.o.o., radija Enter Zagreb i vezanih kompanija, stalni suradnici i članovi njihovih užih obitelji. Eventualna višestruka prijava iste osobe može rezultirati isključivo jednokratnim sudjelovanjem u Igri. Jedna osoba može osvojiti samo jednu nagradu.

Maloljetnici mogu sudjelovati u Igri i postati dobitnici te preuzeti nagrade pod uvjetima određenim zakonom i pod uvjetom da njihovi skrbnici prihvate takve nagrade i postupe u skladu s Pravilima ove Igre. Time u skladu ako je dobitnik glavne nagrade maloljetnik/ca ili osoba djelomično ili potpuno lišena poslovne sposobnosti, za verifikaciju dobitka, uručenje i/ili preuzimanje glavne nagrade, uz davanje na uvid osobnog identifikacijskog dokumenta dobitnika, obavezno je prisustvo roditelja, staratelja, odnosno zakonskog zastupnika dobitnika uz pravovaljanu identifikaciju ove osobe (osobna iskaznica ili putovnica) ili njihova pisana suglasnost sa ovjerenim potpisom kod bilježnika.

Ukoliko se naknadno ispostavi da je netko od sudionika prijavio krivi datum rođenja isti izravno podliježe diskvalifikaciji.

**Članak 7.**

Sudjelovanjem u Igri sudionici prihvaćaju pravila navedena u ovom Pravilniku i dozvoljavaju da se podaci iz prijave, fotografije, tonski i video zapisi i slično mogu objaviti u eteru Entera Zagreb, na Internet stranicama [www.enterzagreb.hr](http://www.enterzagreb.hr) , na Facebook, Twitter i Instagram kanalima Enter Zagreb. Sudionici pristaju da njihove prijave, fotografije i podaci budu objavljeni na stranicama trećih osoba i stranicama društvenih mreža. Sudionici sudjelovanjem u Igri pristaju na fotografiranje i video snimanje prilikom preuzimanja nagrade, za potrebe promocije Igre i objave u medijima Priređivača.

Sudionici Igre pristaju, bez iznimke, da Priređivač može koristiti podatke prikupljene unutar Igre tijekom sljedeća 24 mjeseca za potrebe marketinga i promotivnih aktivnosti bez ikakve naknade Sudioniku.

**Članak 8.**

Igra se realizira na način da svaki dan tijekom promocije izvlačimo jedan dan u mjesecu, jedan mjesec u godini i jednu godinu između 1980. i 2000. godine. Nakon objave cijelog datuma u eteru Entera Zagreb, slušatelji koji su rođeni na taj datum imaju točno 60 minuta da se jave na Enterovu snimalicu. Dnevni nagradni fond iznosu 2.000,00 kuna (dvijetisuće kuna). Ukoliko se u danu javi više slušatelja s traženim datumom rođenja, nagradni fond se dijeli na broj prijavljenih slušatelja. Ako u danu nemamo ni jednog prijavljenog slušatelja, nagradni fond se prenosi na drugi dan.

**Članak 9.**

Ukupni nagradni fond iznosi : 20.000,00 HRK (dvadesettisućakuna) sa uključenim iznosom poreza na dodanu vrijednost. Nagrada je potrošačka kartica na osvojeni iznos.

Uručenje nagrade dobitnicima organizirat će Priređivač, na način da se maksimalno zadovolje osnovni ciljevi provođenja Igre.

**Članak 10.**

Regularnost provođenja Igre provodi tročlana komisija Entera Zagreb o čemu se vodi dnevni zapisnik. Komisiju čine:

1. Anita Frtalic (Enter Zagreb)
2. Hrvoje Tičinović (Enter Zagreb)
3. Alexandra Milinković (Enter Zagreb)

**Članak 11.**

Priređivač Igre će dobitnike obavijestiti telefonskim i pisanim putem o osvojenoj nagradi.

Dobitnici će biti informirani i putem službene web stranice Entera Zagreb, www.enterzagreb.hr, po završetku Igre.

**Članak 12.**

Nagrade dobitnici podižu uz predočenje zakonski valjanog identifikacijskog dokumenta koji je po podacima identičan podacima koje je natjecatelj naveo u prijavi. Nagradu nije moguće zamijeniti za novčanu naknadu. Preuzimanje finalnih nagrada bit će organizirano po isteku Igre, ne prije. Trenutkom preuzimanja nagrade, odnosno potpisom o preuzimanju nagrade, prestaju sve daljnje obveze Priređivača i Sponzora Igre prema Dobitniku. Sponzor je dužan osigurati preuzimanje nagrade najkasnije do trideset dana po završetku Igre.

Priređivač nije odgovoran ukoliko dobitnik ne udovoljava kriterijima za korištenje nagrade (nije bio u mogućnosti ili je odbio javiti se na telefon ili sl.) te takva obrazloženja ne kvalificiraju za promjenu nagrade.

**Članak 13.**

U slučaju nastupa okolnosti za koje Priređivač nije odgovoran, odnosno koje nije mogao predvidjeti, otkloniti ili izbjeći (viša sila), Priređivač može privremeno ili trajno prekinuti Igru, te o

tome na odgovarajući način obavijestiti javnost.

**Članak 14.**

U slučaju da nagradni fond iz članka 9. ovog Pravilnika neće biti u cijelosti podijeljen dobitnicima, a ako njegova vrijednost bude veća od 5.000,00 HRK (pettisućakuna), sukladno članku 69. stav 9. Zakona o igrama na sreću (NN 87/09, 35/13), Priređivač je isti iznos dužan prodati na javnom natječaju i sredstva ostvarena prodajom uplatiti u korist državnog proračuna, u roku od 90 dana od isteka roka za podizanje nagrada.

**Članak 15.**

Sudjelovanjem u Igri svaki sudionik prihvaća gore navedena prava i obveze iz ovog

Pravilnika. U slučaju mogućeg spora utvrđuje se nadležnost Općinskog suda u Zagrebu.

**Članak 16.**

Ovaj Pravilnik stupa na snagu danom objave na web stranici [www.enterzagreb.hr](http://www.enterzagreb.hr) , a njegova valjanost traje do ispunjenja svih odredbi predviđenih pojedinim člancima Pravilnika.

U Zagrebu, 30.01.2018.

All market media d.o.o.

Hrvoje Vukušić, direktor